Client (Informatik)
An der Informatik ass e Client (engl.) e Computerprogramm, dee vun engem Benotzer gebraucht gëtt, fir mat engem Computernetzwierk ze connectéieren an Ufroen un e Server ze stellen.

De Computer (d'Hardware), iwwer dee mam Server kommunizéiert gëtt, gëtt och Client genannt.

E Webbrowser ass zum Beispill e Client, deen den HTTP-Protokoll gebraucht fir mat engem Webserver ze kommunizéieren, a sou Daten ofzeruffen, déi en dem Benotzer weist. En anert Beispill sinn E-Mail-Clients (E-Mail-Programmer wéi Microsoft Outlook), déi Kontakt mat engem E-Mail-Server ophuelen, E-Mailen ofruffen an dann iwwer de selwechte Server och E-Maile verschécken.

Kuckt och 
 Client-Server-Modell

Informatik